《武昌澄道寺前溪上观鱼》
宋代·钱时

山溪清彻底，映日浮修鳞，
人间汤鼎烹，见此一掬春。
倚杖为欣然，长淮浩无垠。
寄语溪上翁，可以观吾仁。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。